CELEX: 32008D0088
Language: lv
Date: 2008-01-28 00:00:00
Title: 2008/88/EK: Komisijas Lēmums ( 2008. gada 28. janvāris ), ar ko groza Lēmumu 2005/59/EK attiecībā uz tiem apgabaliem Slovākijā, kuros jāīsteno plāni par klasiskā cūku mēra apkarošanu savvaļas cūkām un savvaļas cūku ārkārtas vakcināciju pret klasisko cūku mēri (izziņots ar dokumenta numuru K(2008) 319)

1.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 28/34
            
         
      KOMISIJAS LĒMUMS
   
   (2008. gada 28. janvāris),
   ar ko groza Lēmumu 2005/59/EK attiecībā uz tiem apgabaliem Slovākijā, kuros jāīsteno plāni par klasiskā cūku mēra apkarošanu savvaļas cūkām un savvaļas cūku ārkārtas vakcināciju pret klasisko cūku mēri
   (izziņots ar dokumenta numuru K(2008) 319)
   (Autentisks ir tikai teksts slovāku valodā)
   (2008/88/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1) un jo īpaši tās 16. panta 1. punktu un 20. panta 2. punktu,
   tā kā:
   
               (1)
            
            
               Komisijas 2005. gada 26. janvāra Lēmums 2005/59/EK, ar ko apstiprina plānus klasiskā cūku mēra apkarošanai savvaļas cūkām un šo cūku ārkārtas vakcinācijai Slovākijā (2), tika pieņemts kā viens no vairākiem pasākumiem, kas vajadzīgi, lai apkarotu klasisko cūku mēri.
            
         
               (2)
            
            
               Slovākija ir paziņojusi Komisijai, ka klasiskais cūku mēris savvaļas cūkām veiksmīgi izskausts veterinārijas un pārtikas pārvalžu teritorijās rajonos Trenčín (kas ietver Trenčín un Bánovce nad Bebravou rajonu), Prievidza (kas ietver Prievidza un Partizánske rajonu) un Púchov (kas ietver tikai Ilava rajonu). Tādēļ šajos rajonos vairs nav jāpiemēro apstiprinātie plāni par klasiskā cūku mēra apkarošanu savvaļas cūkām un šo cūku ārkārtas vakcinācija pret minēto slimību.
            
         
               (3)
            
            
               Slovākija ir informējusi Komisiju arī par klasiskā cūku mēra jaunāko attīstību savvaļas cūkām un par to, ka šī slimība konstatēta Nové Zámky rajonā. Ņemot vērā pieejamo epidemioloģisko informāciju, savvaļas cūku klasiskā cūku mēra izplatības apkarošanas plāna pasākumos jāiekļauj Nové Zámky, Komárno un Levice rajona daļas.
            
         
               (4)
            
            
               Kopienas tiesību aktu pārredzamības labad Lēmuma 2005/59/EK pielikumā noteiktie apgabali, uz kuriem attiecas minētie plāni, jāaizstāj ar šā lēmuma pielikuma tekstu.
            
         
               (5)
            
            
               Tāpēc attiecīgi jāgroza Lēmums 2005/59/EK.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2005/59/EK pielikumu aizstāj ar šā lēmuma pielikuma tekstu.
   2. pants
   Lēmums ir adresēts Slovākijas Republikai.
   
      Briselē, 2008. gada 28. janvārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 316, 1.12.2001., 5. lpp. Direktīvā jaunākie grozījumi izdarīti ar Komisijas Lēmumu 2007/729/EK (OV L 294, 13.11.2007., 26. lpp.).
   
      (2)  OV L 24, 27.1.2005., 46. lpp. Lēmumā jaunākie grozījumi izdarīti ar Lēmumu 2006/20/EK (OV L 15, 20.1.2006., 48. lpp.).
   
      PIELIKUMS
      
         
            “PIELIKUMS
            1.   Apgabali, kuros jāīsteno savvaļas cūku vidū izplatītā klasiskā cūku mēra apkarošanas plāns
            Veterinārijas un pārtikas pārvalžu teritorijas šādos rajonos: Žiar nad Hronom (kas ietver Žiar nad Hronom, Žarnovica un Banská Štiavnica rajonu), Zvolen (kas ietver Zvolen, Krupina un Detva rajonu), Lučenec (kas ietver Lučenec un Poltár rajonu), Veľký Krtíš (kas ietver Veľký Krtíš rajonu), Komárno (kas ietver teritoriju uz austrumiem no 64. autoceļa, uz ziemeļiem no Ungārijas robežas un uz rietumiem no Nové Zámky rajona), Nové Zámky (kas ietver teritoriju uz austrumiem no Komárno rajona un uz austrumiem no 64. autoceļa, uz dienvidiem no 75. autoceļa un uz ziemeļiem no Ungārijas robežas) un Levice (kas ietver teritoriju uz austrumiem no Nové Zámky rajona un uz austrumiem no 66. autoceļa (E77), uz dienvidiem no 75. autoceļa, uz ziemeļiem no Ungārijas robežas un uz rietumiem no Veľký Krtíš rajona).
            2.   Apgabali, kuros jāīsteno plāns par savvaļas cūku ārkārtas vakcināciju pret klasisko cūku mēri
            Veterinārijas un pārtikas pārvalžu teritorijas šādos rajonos: Žiar nad Hronom (kas ietver Žiar nad Hronom, Žarnovica un Banská Štiavnica rajonu), Zvolen (kas ietver Zvolen, Detva un Krupina rajonu), Lučenec (kas ietver Lučenec un Poltár rajonu) un Veľký Krtíš (kas ietver Veľký Krtíš rajonu).”